
RESUMÉ FOR ÅRET 2012 


e Post Danmarks samlede omsætning er faldet fra 9.637 mio. kr. i 2011 til 8.907 mio. kr. i 2012 svarende til 7,6 pct. Faldet 
kan primært henføres til en nedgang i afsætning indenfor brevområdet samt konkurrencesituationen på pakkeområdet. 

+ Det har ikke fuldt ud været muligt at tilpasse det samlede omkostningsniveau i takt med den vigende omsætning på trods 
af gennemførte besparelser og effektiviseringer. Dette skyldes bl.a. de iværksatte omstillingsaktiviteter i regnskabsåret. De 
samlede driftsomkostninger udgør således 8.478 mio. kr. i 2012 mod 8.880 mio. kr. i 2011, svarende til et fald på 4,5 pct. 

e Som resultat heraf falder Post Danmarks driftsresultat (EBIT) med 387 mio. kr. fra 221 mio. kr. i 2011 til (166) mio. kr. i 
2012. 

e Årets samlede resultat for 2012 blev på (124) mio. kr. efter skat mod 143 mio. kr. i 2011. Årets resultat skal ses i lyset af 
Post Danmarks målrettede arbejde med at sikre rentabiliteten til det fremtidige aktivitetsniveau og ligger på niveau med 
forventningerne for året. 


FORVENTNINGER TIL 2013 
Den samlede omsætning forventes at falde kraftigt i 2013. Dette skyldes primært et fortsat fald i brevmængderne. Derimod 
forventes en vækst i pakkemængderne, der ligger mindst på niveau med markedsudviklingen. Post Danmark fastholder fokus 


på at tilpasse omkostningerne og kapaciteten tilde ændrede markedsvilkår. 


Med afsæt i de gennemførte og planlagte omstillingsaktiviteter forventer koncernen at kunne gennemføre fortsatte 
effektiviseringer af virksomheden. Dette skaber forudsætningen for den fremtidige lønsomhed. 


FREMTIDIG REGNSKABSRAPPORTERING FOR POST DANMARK KONCERNEN 


Årsrapporten for 2012 foreligger i sin helhed i marts 2013. 


Post Danmark A/S www.postdanmark.dk 

HOVEDTAL OG NØGLETAL 


MIO. KR. 2012 2011 2010 2009 2008 
RESULTATOPGØRELSE 

Indtægter 8.984 9.676 10.528 11.253 12.057 
Driftsomkostninger (8.478) (8.880) (9.523) (10.494) (10.617) 
Resultat før afskrivninger og amortiseringer (EBITDA) 506 796 1.005 759 1.440 
Afskrivninger, amortiseringer og nedskrivninger for 

værdiforringelse (672) (575) (617) (623) (623) 
Driftsresultat (EBIT) (166) 221 388 136 817 
Resultat efter skat af associerede virksomheder og joint ventures 6 (2) 5 1.560 423 
Finansielle poster i øvrigt 8 (21) (22) (20) (58) 
Resultat før skat (152) 198 371 1.676 1.182 
Skat af årets resultat 28 (55) (74) (36) (217) 
ÅRETS RESULTAT (124) 143 297 1.640 965 
BALANCE 

Langfristede aktiver 3.369 3.836 4.118 4.461 5.628 
Kortfristede aktiver 3.880 3.646 4.499 4.844 2.146 
AKTIVER I ALT 7.249 7.482 8.617 9.305 7.774 
EGENKAPITAL 3.265 3.786 4.483 4.931 3.238 
Langfristede forpligtelser 1.353 1.061 1.114 1.309 1.461 
Kortfristede forpligtelser 2.631 2.635 3.020 3.065 3.075 
FORPLIGTELSER I ALT 3.984 3.696 4.134 4.374 4.536 
EGENKAPITAL OG FORPLIGTELSER I ALT 7.249 7.482 8.617 9.305 7.774 
PENGESTRØMME 

Driftsaktiviteter 422 571 1.013 903 1.009 
Investeringsaktiviteter (339) 486 (401) (254) (382) 
Heraf investering i materielle anlægsaktiver (383) (416) (380) (375) (376) 
Finansieringsaktiviteter (88) (1.068) (876) (458) (664) 
ÆNDRING I LIKVIDITET (5) (11) (264) 191 (37) 
NØGLETAL 

EBITDA margin, pct. 6 8 10 A i2 
EBIT margin/Overskudsgrad, pct. (2) 2 4 1 7 
Egenkapitalens forrentning, pct. (4) 3 6 40 32 
Soliditetsgrad 45 51 52 53 42 
Udbytte i pct. af resultat før skat n/a 202 224 45 - 
Udbytte pr. aktie 20,00 16,00 33,20 30,00 = 
Regnskabsmæssig indre værdi pr. aktie 131 151 179 197 130 
Gennemsnitligt antal heltidsbeskæftigede *) 13.386 14.731 16.206 18.049 19.549 


*) Beregningsmetoden for opgørelsen af heltidsoeskæftigede er ændret fra regnskabsåret 2009. Sammenligningstal er tilpasset 
i overensstemmelse hermed. 


3/18 


21. FEBRUAR 2013 ÅRSREGNSKABSMEDDELELSE 2012 FOR POST DANMARK KONCERNEN 


LEDELSESBERETNING 


2012 blev på mange måder omstillingernes år for Post 
Danmark koncernen. På grund af den fortsatte digitalisering 
kombineret med den generelle konjunkturudvikling og 
forøgede konkurrence har Post Danmark de seneste år 
oplevet et stort fald i afsætningen på såvel brev- som 
pakkemarkedet. Dette afsætningsfald har nødvendiggjort 
en fornyet tilgang til service- og produktudbud samt 
omstilling af både produktion og administration. 


Koncernen opnåede i 2012 et resultat efter skat på (124) 
mio. kr. mod et resultat på 143 mio. kr. i 2011. Årets 
resultat skal ses i lyset af Post Danmarks målrettede 
arbejde med at sikre rentabiliteten til det fremtidige 
aktivitetsniveau og ligger på niveau med forventningerne for 
året. 


Post Danmarks omsætning er faldet betydeligt og udgør i 
2012 8.907 mio. kr. mod 9.637 mio. kr. i 2011 eller et fald 
på i alt 730 mio. kr. Faldet kan primært henføres til en 
nedgang i afsætning indenfor brevområdet, hvor de 
løbende prisjusteringer ikke har kunnet kompensere for den 
faldende afsætning, samt glidningen fra A-breve til de 
billigere B- og C-breve. Herudover har konkurrence- 
situationen på bl.a. pakkeområdet medført en ændret 
prisstruktur med lavere gennemsnitspriser. 


Det har ikke fuldt ud været muligt at tilpasse det samlede 
omkostningsniveau i takt med den vigende omsætning på 
trods af gennemførte besparelser og effektiviseringer. Dette 
skyldes bl.a. de iværksatte omstillingsaktiviteter i 
regnskabsåret, herunder implementeringen af en 
fællesnordisk SAP platform samt afholdte omkostninger til 
omstrukturering. De samlede driftsomkostninger inkl. 
afskrivninger er faldet med 305 mio. kr. fra 9.455 mio. kr. i 
2011 til 9.150 mio. kr. i 2012. 


Post Danmarks driftsresultat faldt fra 221 mio. kr. i 2011 til 
(166) mio. kr. i 2012. 


MARKEDSSITUATIONEN 

Dansk økonomi er fortsat præget af den internationale 
lavkonjunktur, hvilket sammenholdt med den øgede 
substitution og konkurrence har presset Post Danmarks 
indtjening. 


De seneste 10 år er brevafsætningen faldet med knap 50 
pct. | 2012 udgør faldet 12 pct., hvilket er på niveau med 
året før. 


Den negative udvikling på brevmarkedet forventes at 
fortsætte de kommende år og er i høj grad drevet af 
omkostningsreduktioner hos virksomheder samt den 


offentlige digitalisering, hvor kommunikationen mellem det 
offentlige og borgerne i fremtiden i overvejende grad 
foregår elektronisk. 


Post Danmark deltager aktivt i udviklingen af attraktive 
alternativer bl.a. gennem udbuddet af den elektroniske 
postboks, e-Boks, som bl.a. henvender sig til virksomheder, 
der ønsker en digital kommunikation. 


Pakkemarkedet er præget af en intensiv konkurrence. 
Samtidig er det i høj grad påvirket af den generelle 
økonomiske aktivitet i samfundet, og det forventes, at 
pakkemarkedet vil vokse mere end BNP i de kommende år. 
Pakkeafsætningen er i løbet af 2012 steget med 9 pct. 
Stigningen skal ses i lyset af, at der er sket en konsolidering 
af pakkeproduktionen med søsterselskabet DPD Danmark 
A/S hos Post Danmark. Såfremt der korrigeres for dette, er 
pakkeafsætningen faldet med 3 pct. 


Udviklingen kan primært henføres til et fortsat fald i antallet 
af erhvervspakker afledt af de økonomiske konjunkturer. 
Derimod er antallet af privatpakker steget, særligt som følge 
af væksten i e-handelen. Dette blev tydeligt i forbindelse 
med årets julehandel, hvor den hidtidige pakkerekord fra 
2007 blev slået med 20 pct. 


Post Danmark arbejder løbende med at understøtte 
udviklingen på pakkemarkedet og øge udbuddet af 
relevante produkter og serviceydelser. Dette sker bl.a. 
gennem en fortsat udbredelse af pakkeautomaten 
Døgnposten, Modtagerflex samt Pacsoft Online, der er et 
webbaseret forsendelsessystem, som gør det lettere at 


sende og holde styr på pakker og paller for 
erhvervskunderne. 
STRATEGISKE AKTIVITETER 


Post Danmarks væsentligste strategiske udfordringer er 
den fortsatte digitalisering af brevmarkedet samt at 
fastholde konkurrencekraft på pakkemarkedet, hvor 
efterspørgslen de senere år er gået mod et lavere pris- og 
serviceniveau. Samtidig forventes en skærpet konkurrence 
på stort set alle koncernens hovedområder. 


Det er en forudsætning for udviklingen af Post Danmarks 
virksomhed, at der er en tæt dialog med myndigheder og 
lovgivere om den fremtidige udformning af Post Danmarks 
individuelle tilladelse. Da Post Danmark ikke modtager 
statsstøtte, er det afgørende, at rammerne for at drive 
postvirksomhed udvikles i takt med ændringerne i 
markedet. 

Der er i 2012 igangsat en række initiativer, som skal gøre 
det muligt at gennemføre de nødvendige tilpasninger i 
omkostningsstrukturen og herigennem sikre lønsomheden. 
Dette sker under den nødvendige hensyntagen til de 
forpligtelser, der følger med Post Danmarks 
befordringspligt. Sideløbende arbejder Post Danmark til 
stadighed med udvikling af det samlede service- og 
produktudbud, så det matcher kundernes behov. 


Der arbejdes aktivt med optimering af hele processen fra 
tømning af postkasser og afhentning af breve og pakker 
hos erhvervskunder over sorteringen på centrene til 
udbringning af posten til de enkelte privat- og 
erhvervskunder. Samtidig er der fokus på at udvikle 
lønsomme støttende aktiviteter indenfor brevområdet. 


| 2012 er der gennemført en overflytning af 
pakkeproduktionen fra søsterselskabet DPD Danmark A/S 
til Post Danmark, hvilket sikrer større pakkevolumener i 
færre pakkecentre samt en mere effektiv udnyttelse af 
medarbejdere og driftsmateriel. Samtidig giver 
sammenlægningen en positiv miljøeffekt som følge af bedre 
udlastning og nedlæggelse af parallelle distributionsruter. 


Et andet vigtigt fokusområde er tilpasning af filialnettet til 
kundernes faktiske benyttelse heraf. Dette sker bl.a. som 
følge af en stigning i andelen af det internet baserede 
frimærke salg og udbredelsen af selvbetjeningsløsninger, 
herunder Post Selv-automater og Døgnposten. Dette giver 
kunderne mulighed for at udføre postforretninger på 
tidspunkter, der passer dem. Denne tilpasning, herunder 
omdannelse af posthuse til postbutikker, gør det muligt at 
reducere omkostningerne samtidig med, at tilgængelig- 
heden øges, og kunderne fortsat oplever et højt 
serviceniveau. 


Der foretages til stadighed løbende effektiviseringer i 
produktionen bl.a. afledt af årets reduktion i antallet af 
postkasser samt flytningen af brevkasser i skel som følge af 
Postloven. Således lever 99,5 pct. af alle husstandene med 
udgangen af 2012 op til loven, der gør brevkassens 
placering ens uanset husets byggeår og boligtype. 


De gennemførte tilpasninger og effektiviseringer, som følge 
af den vigende afsætning på brevmarkedet og den øgede 
konkurrence på Post Danmarks øvrige hovedområder, har 
medført en væsentlig reduktion i antallet af medarbejdere i 
året. | 2012 er der således 13.386 medarbejdere i 
koncernen mod 14.731 året før. 


Endelig har Post Danmark som led i omstillingsarbejdet 
med virkning pr. 1. januar 2013 overtaget virksomheden 
Distribution Services A/S, der er specialiseret indenfor 
pakning og klargøring af adresseløse forsendelser og siden 
2003 har fungeret som underleverandør for Post Danmark. 


KUNDE- OG MEDARBEJDERTILFREDSHED 

Post Danmark har arbejdet systematisk med EFQM 
Excellence modellen siden 1998. Arbejdet understøttes 
bl.a. af Post Danmarks løbende certificeringer i forhold til 
såvel kvalitet, miljø og arbejdsmiljø. 


Modellen bygger på TQM-filosofien, der med udgangspunkt 
i ledelsens engagement sigter mod at involvere alle i at 
skabe løbende forbedringer ved at fokusere på kunder, 
medarbejdere og fakta. 


Som led heri måler koncernen løbende kundernes og 
medarbejdernes tilfredshed. Baggrunden er et ønske om at 
få identificeret eventuelle indsatsområder samt styrke Post 
Danmark som leverandør og arbejdsplads. 


På kundesiden foretages der både målinger af 
privatkundernes og erhvervskundernes tilfredshed med 
Post Danmarks forskellige produkter og serviceydelser. I 
2012 gav privatkunderne Post Danmark en score på 71 på 
en skala fra 0-100 i forhold til tilfredsheden, hvilket er 
uændret i forhold til 2011. Hos erhvervskunderne er scoren 
steget fra 68 i 2011 til 71 i 2012. Koncernens løbende 
tilpasninger i året har således ikke påvirket kundernes 
tilfredshed med Post Danmark negativt. 


Niveauet for rettidighed af breve udgør i 2012 93,5 pct. og 
ligger således over servicekravet i Post Danmarks 
individuelle tilladelse. Imidlertid er der sket et fald på 0,5 
pct. i forhold til 2011. Årsagen til tilbagegangen er primært 
indkøringen af nye sorteringsmaskiner på brevcentrene. 


| 2012 deltog 88 procent af Post Danmarks medarbejdere i 
den årlige medarbejdertilfredshedsundersøgelse (FOCUS), 
der giver en sammenvejet værdi af bl.a. samarbejde, 
engagement og trivsel. Scoren for 2012 udgør 68 på en 
skala fra 0 til 100 i mod 59 for 2011. Den positive udvikling 
skal ses i lyset af den igangværende omstillingsproces i 
Post Danmark. 

REGNSKABSBERETNING 


RESULTATOPGØRELSE 
| koncernregnskabet konsolideres Post Danmark A/S samt 
datterselskaberne Post Danmark Logistik A/S, Post 
Danmark Leasing A/S, Transportgruppen A/S, Budstikken 
Transport A/S og Data Scanning A/S. 


Resultatet før skat udgjorde (152) mio. kr. mod 198 mio. kr. 
i 2011, mens resultatet efter skat udgjorde (124) mio. kr. 
(2011: 143 mio. kr.). 


Det seneste år har været præget af den økonomiske 
lavkonjunktur, der sammenholdt med en øget substitution 
som følge af konkurrencen fra digitale alternativer har 
medført et kraftigt fald i Post Danmarks brevafsætning, og 
antallet af breve er således i lighed med 2011 faldet med 12 
pct. Antallet af pakker er derimod steget med 9 pct. i forhold 
til et fald på 7 pct. i 2011. Stigningen kan primært henføres 
til sammenlægningen af pakkeproduktionen med søster- 
selskabet DPD Danmark A/S hos Post Danmark. Såfremt 
der renses herfor er antallet af pakker faldet med 3 pct. 


Post Danmark har i 2012 arbejdet målrettet med at tilpasse 
produktion og administration til det fremtidige 
aktivitetsniveau, hvilket har medført en betragtelig reduktion 
i antallet af medarbejdere samt betydelige omkostninger til 
omstruktureringer. 


De samlede indtægter udgjorde 8.984 mio. kr., hvilket er en 
nedgang på 692 mio. kr. i forhold til 2011. Årets omsætning 
er faldet til 8.907 mio. kr. fra 9.637 mio. kr. i 2011. Faldet er 
en konsekvens af den vigende afsætning indenfor 
brevområdet samt den øgede konkurrence på 
pakkeområdet med lavere gennemsnitspriser til følge. 
Andre driftsindtægter, som primært vedrører salg af 
ejendomme samt huslejeindtægter udgør 77 mio. kr. mod 
39 mio. kr. i 2011. 


De eksterne driftsomkostninger er faldet fra 3.107 mio. kr. i 
2011 til 2.964 mio. kr. i 2012. Faldet er til dels afledt af de 
gennemførte besparelsestiltag. Hertil kommer effekten af 
SKAT’s tilbagebetaling af moms vedrørende visse 
omkostninger knyttet til Post Danmarks momspligtige 
aktiviteter. 


Personaleomkostningerne er faldet med 259 mio. kr. i 
regnskabsåret fra 5.773 mio. kr. i 2011 til 5.514 mio. kr. i 
2012. Faldet er primært forårsaget af en reduktion i antallet 
af medarbejdere på lidt over 9 pct. som resultat af 
effektiviseringer og tilpasninger i koncernens 
produktionskapacitet, der til dels opvejes af omkostninger til 
gennemførte omstruktureringer i året. 


Afskrivninger, amortiseringer og nedskrivninger for 
værdiforringelser er steget fra 575 mio. kr. i 2011 til 672 
mio. i 2012 på grund af implementeringen af en 
fællesnordisk SAP platform. 


Driftsresultatet (EBIT) er som følge af ovenstående faldet 
fra 221 mio. kr. i 2011 til (166) mio. kr. i 2012. 


Resultat af associerede virksomheder og joint ventures 
udgør 6 mio. kr. mod (2) mio. kr. i 2011. 


I lighed med forventningerne udtrykt i årsrapporten for 2011 
har Post Danmark oplevet et kraftigt fald i omsætningen. 
Som følge af de strukturelle udfordringer forbundet med 
den fortsatte tilpasning af produktions-kapaciteten og 
omstrukturerings-omkostningerne forbundet hermed, har 
det ikke været muligt at reducere omkostningsniveauet i 
samme omfang, hvorved driftsresultatet som forventet blev 
negativt. 


BELØB I MIO. KR. 2012 2011 
Indtægter i alt 8.984 9.676 
Eksterne driftsomkostninger (2.964) (3.107) 
Personaleomkostninger (5.514) (5.773) 
EBITDA 506 796 
Afskrivninger, amortiseringer og 

nedskrivninger for værdiforringelse (672) (575) 
Driftsresultat (EBIT) (166) 221 
Netto finansielle poster 14 (23) 
Resultat før skat (152) 198 
Skat af årets resultat 28 (55) 
Årets resultat (124) 143 
Nøgletal 

EBIT margin/Overskudsgrad, pct. (2) 2 
Antal heltidsbeskæftigede 13.386 14.731 


I det følgende gennemgås resultatopgørelsens hoved- 
poster. 


OMSÆTNING 

Den samlede omsætning faldt med 730 mio. kr. i forhold til 
2011. Faldet skyldes det store afsætningsfald på breve 
samt faldende gennemsnitspriser på pakker afledt af den 
intensiverede konkurrence. 


Det er fortsat inden for forretningspost, at afsætningsfaldet 
slår kraftigst igennem som følge af elektronisk substitution, 
hvilket i høj grad drives af danske virksomheders og 
myndigheders ønske om at erstatte fysiske breve med 
digitale. Samtidig er salget af A-breve faldet betydeligt 
gennem året til fordel for de billigere B- og C-breve, hvilket 
yderligere er blevet forstærket som følge af den øgede til- 
gængelighed for anvendelsen af B-brevet for privatkunder. 

Pakkeomsætningen er faldet i forhold til 2011, hvilket 
primært kan tilskrives lavere gennemsnitspriser. Antallet af 
erhvervspakker har været svagt stigende, hvilket primært 
kan henføres til overflytningen af pakkeproduktionen fra 
søsterselskabet DPD Danmark A'/S til Post Danmark medio 
2012. Samtidig er antallet af privatpakker ligeledes steget, 
særlig som følge af væksten i e-handelen. 


Samlet set er omsætningen på magasinpost, blade, 
adresseløse forsendelser og lokale ugeaviser faldet i 2012. 
Faldet kan primært henføres til øget konkurrence fra andre 
leverandører. 


ANDRE DRIFTSINDTÆGTER 

Andre driftsindtægter, der omfatter eksterne 
huslejeindtægter, nettogevinst ved salg af aktiver mv., 
udgjorde 77 mio. kr. i 2012 mod 39 mio. kr. i 2011. 
Stigningen skyldes overvejende en stigning i nettogevinst 
ved salg af aktiver. 


EKSTERNE DRIFTSOMKOSTNINGER 

Eksterne driftsomkostninger udgjorde i 2011 3.107 mio. kr. 
og 2.964 mio. kr. i 2012. Faldet kan henføres til de 
gennemførte besparelser på øvrige eksterne omkostninger 
samt SKAT's tilbagebetaling af moms vedrørende visse 
omkostninger knyttet til Post Danmarks momspligtige 
aktiviteter. 


PERSONALEOMKOSTNINGER 
Personaleomkostninger udgjorde 5.514 mio. kr. i 2012 mod 
5.773 mio. kr. i 2011, svarende til et fald på 259 mio. kr. 


Det samlede antal medarbejdere var omregnet til 
helårsbasis på 13.386, hvilket er 1.345 årsværk lavere i 
forhold til året før eller lidt over 9 pct. Faldet i antallet af 
medarbejdere skyldes den målrettede indsats med at 
effektivisere og tilpasse produktionsomkostningerne til det 
faldende aktivitetsniveau forårsaget af faldende afsætning. 
Udover medarbejderreduktionen er 
personaleomkostningerne påvirket af, at der i 2012 er 
afholdt betydelige omkostninger til omstrukturering. 
AFSKRIVNINGER,  AMORTISERINGER OG NED- 
SKRIVNINGER FOR VÆRDIFORRINGELSE 

Årets afskrivninger, amortiseringer og nedskrivninger for 
værdiforringelser udgør 672 mio. kr. i mod 575 mio. kr. i 
2011. Stigningen kan henføres til implementeringen af en 
fællesnordisk SAP platform i juli 2012, der overvejende har 
erstattet den hidtidige SAP platform i Post Danmark. 


DRIFTSRESULTAT (EBIT) 

Den primære indtjening er faldet fra 221 mio. kr. i 2011 til 
(166) mio. kr. i 2012 svarende til forringelse på 387 mio. kr. 
Det er således ikke lykkedes at tilpasse omkostnings- 
niveauet fuldt ud til de ændrede markedsvilkår, hvilket bl.a. 


skal ses i lyset af de iværksatte omstillingsaktiviteter i året, 
herunder implementeringen af den fællesnordiske SAP 
platform. 


FINANSIELLE POSTER 
Resultatandele af associerede virksomheder og joint 
ventures udgjorde 6 mio. kr. i 2012 mod (2) mio. kr. i 2011. 


Finansielle indtægter og omkostninger udgjorde netto 8 
mio. kr. i 2012 mod (19) mio. kr. i 2011. Forskellen kan 
henføres til rentegodtgørelse af SKAT's tilbagebetaling af 
moms samt et fald i renteomkostninger til realkreditlån. 


SKAT AF ÅRETS RESULTAT 

Skat af resultatet for 2012 udgør 28 mio. kr. svarende til en 
effektiv skatteprocent på 18 pct. Afvigelsen i forhold til 
selskabsskatteprocenten på 25 skyldes primært skattefri 
avance ved salg af ejendomme. 


OVERSKUDSDISPONERING 

Årets resultat (124) mio. kr. foreslås overført til 
egenkapitalen. For regnskabsåret 2012 foreslås udbetalt et 
udbytte på 500 mio. kr. fra overført resultat. 


BALANCE 
31/12 31/12 
BELØB I MIO. KR. 2012 2011 
Langfristede aktiver 3.369 3.836 
Kortfristede aktiver 3.880 3.646 
AKTIVER I ALT 7.249 7.482 
Egenkapital 3.265 3.786 
Langfristede forpligtelser 1.339 1.061 
Kortfristede forpligtelser 2.645 2.635 
EGENKAPITAL OG 
FORPLIGTELSER I ALT 7.249 7.482 
Nøgletal 
Egenkapitalforrentning, 
pct. p.a. (4) 3 
Soliditetsgrad, pct. 45 51 


| det følgende gennemgås balancens hovedposter. 


LANGFRISTEDE AKTIVER 

Immaterielle aktiver er faldet fra 708 mio. kr. ultimo 2011 til 
453 mio. kr. pr. 31. december 2012 primært pga. 
nedskrivning af tidligere års færdiggjorte udviklingsprojekter 
i forbindelse med implementeringen af en fællesnordisk 
SAP platform samt af amortiseringer. 


Materielle aktiver er faldet fra 3.047 mio. kr. ultimo 2011 til 
2.840 mio. kr. pr. 31. december 2012. Der er i 2012 overført 
ejendomme for i alt 108 mio. kr. til aktiver bestemt for salg. 
Øvrig nedgang skyldes bl.a. afskrivninger mv. 


Af ejendommene overført til aktiver bestemt for salg er 

ejendomme for netto 39 mio. kr. solgt i løbet af året. Der er 
desuden foretaget en nedskrivning på ejendommene på 4 
mio. kr., hvorefter ejendomme for i alt 182 mio. kr. er 
klassificeret som aktiver bestemt for salg under 
omsætningsaktiver i balancen. 


De finansielle aktiver på 76 mio. kr. pr. 31.januar 2012 
udgøres hovedsageligt af kapitalinteresser i associerede 
virksomheder. Opgjort til indre værdi udgør disse 69 mio. kr. 
pr. 31. december 2012 mod 74 mio. kr. ultimo 2011. 
Værdipapirer, deposita mv. udgør 7 mio. kr. 


TILGODEHAVENDER 

Tilgodehavender er i 2012 steget med 175 mio. kr. fra 
3.414 mio. kr. ultimo 2011 til 3.589 mio. kr. pr. 31. 
december 2012. Stigningen kan primært henføres til en 
stigning i tilgodehavender hos koncernselskaber delvist 
modsvaret af en nedgang i tilgodehavender fra salg på 72 
mio. kr. som følge af den mindre omsætning i året. 


EGENKAPITAL 

Egenkapitalen udgjorde 3.265 mio. kr. pr. 31. december 
2012 og er formindsket med 521 mio. kr. siden sidste år. 
Ændringen dækker overvejende over udbetaling af 400 
mio. kr. i udbytte samt effekten af årets underskud på 124 
mio. kr. Soliditeten, beregnet som egenkapitalen i procent 
af balancesummen er 45 pct. pr. 31. december 2012 mod 
51 pct. pr. 31. december 2011. 


LANGFRISTEDE FORPLIGTELSER 

De langfristede forpligtelser udgør 1.353 mio. kr. pr. 31. 
december 2012, hvilket er en stigning på 292 mio. kr. i 
forhold til 31. december 2011. Stigningen skyldes primært 
en øget låneoptagelse af realkreditlån. Hertil kommer 
forøgelse af andre hensatte forpligtelser på 38 mio. kr., 
primært en hensættelse til afskedigelse af overtallige 
medarbejdere (Jobbørsen) samt en formindskelse af 
udskudt skat på 58 mio. kr. 


KORTFRISTEDE FORPLIGTELSER 

De kortfristede forpligtelser udgør 2.631 mio. kr. pr. 31. 
december 2012, hvilket er på niveau med 2.635 mio. kr. i 
2011. De væsentligste ændringer under regnskabsposten 
er en stigning i gæld til leverandører på 108 mio. kr. og et 
stort set tilsvarende fald i gæld til andre selskaber i 
PostNord-koncernen på 99 mio. kr. 


PENGESTRØMSOPGØRELSEN 


Likviditetsvirkningen fra den ordinære driftsaktivitet har i 
2012 bidraget med 422 mio. kr. 


Likviditetsbehovet fra investeringsaktiviteter udgjorde (339) 
mio. kr. væsentligst som følge af køb af anlægsaktiver. 


Likviditetsbehovet fra finansieringsaktiviteter udgjorde (88) 
mio. kr., der primært kan henføres til udbetalt udbytte samt 
ny låneoptagelse hos realkreditinstitutter. 


Likviditetsbehovet fra investeringsaktiviteter samt 
finansieringsaktiviteter er 5 mio. kr., større end 
likviditetsvirkningen fra driftsaktiviteterne. De likvide midler 
er derfor faldet med 5 mio. kr. og udgør 104 mio. kr. pr. 31. 
december 2012. 


EFTERFØLGENDE BEGIVENHEDER 

Den 15. februar 2013 har Højesteret i en sag mod 
Konkurrencerådet frifundet Post Danmark for i 2003 - 2004 
at have misbrugt sin dominerende stilling på markedet for 
adresseløse forsendelser ved anvendelse af selektivt lave 
priser som omtalt i note 10. 


Herudover er der ikke efter årsafslutningen indtruffet 
hændelser af betydning for koncernregnskabet for 2012. 

FORVENTNINGER 2013 


Den samlede omsætning forventes at falde kraftigt i 2013. 
Dette skyldes primært et fortsat fald i brevmængderne. 
Derimod forventes en vækst i pakkemængderne, der ligger 
mindst på niveau med markedsudviklingen. Post Danmark 
fastholder fokus på at tilpasse omkostningerne og 
kapaciteten til de ændrede markedsvilkår. 


Med afsæt i de gennemførte og planlagte 
omstillingsaktiviteter forventer koncernen at kunne 
gennemføre fortsatte effektiviseringer af virksomheden. 
Dette skaber forudsætningen for den fremtidige 
lønsomhed. 

LEDELSENS PÅTEGNING 


Bestyrelse og direktion har dags dato behandlet og 
godkendt årsrapporten for regnskabsåret 1. januar - 31. 
december 2012 for Post Danmark. 

Årsrapporten er udarbejdet i overensstemmelse med 
International Financial Reporting Standards som godkendt 
af EU. Årsrapporten er herudover udarbejdet i 
overensstemmelse med yderligere oplysningskrav i henhold 
til årsregnskabsloven. 


Koncernregnskabet og årsregnskabet giver efter vores 
opfattelse et retvisende billede af koncernens og selskabets 


DIREKTIONEN 


K. B. Pedersen 
ADMINISTRERENDE 


Nikolaj Ahrenkiel 


BESTYRELSEN 


Lars Idermark 
FORMAND 


Lars Chemnitz 


Henrik Rättzén 


Peter Madsen 


Isa Rogild 


aktiver, passiver og finansielle stilling pr. 31. december 
2012 samt af resultatet af koncernens og selskabets 
aktiviteter og pengestrømme for regnskabsåret 1. januar - 
31. december 2012. 


Ledelsesberetningen indeholder efter vores opfattelse en 
retvisende redegørelse for udviklingen i koncernens og 
selskabets aktiviteter og økonomiske forhold, årets resultat 
og af koncernens og selskabets finansielle stilling samt en 
beskrivelse af de væsentligste risici og usikkerhedsfaktorer, 
som koncernen og selskabet står over for. 


København, den 21. februar 2013 


Henning Christensen 


K. B. Pedersen 


Jørn Schmidt 

RESULTATOPGØRELSE 


NOTE MIO. KR. 


Omsætning 
Andre driftsindtægter 
Indtægter i alt 


Eksterne driftsomkostninger 
Personaleomkostninger 
Resultat før afskrivninger og amortiseringer (EBITDA) 


Afskrivninger, amortiseringer og nedskrivninger for værdiforringelse 


Driftsresultat (EBIT) 


Resultatandel af associerede virksomheder og joint ventures 


Finansielle indtægter 
Finansielle omkostninger 
Resultat før skat 


8 Skat af årets resultat 
ÅRETS RESULTAT 


TOTALINDKOMSTOPGØRELSE 


NOTE MIO. KR. 
Årets resultat 
Anden totalindkomst: 


Egenkapitalbevægelser i joint ventures 
Dagsværdireguleringer af visse finansielle instrumenter 


Skat af dagsværdireguleringer af visse finansielle instrumenter 


Anden totalindkomst efter skat 


TOTALINDKOMST 


2012 2011 
8.907 9.637 
T 39 
8.984 9.676 
(2.964) (3.107) 
(5.514) (5.773) 
506 796 
(672) (575) 
(166) 221 
6 (2) 

35 24 

(27) (45) 
(152) 198 
28 (55) 
(124) 143 
2012 2011 
(124) 143 
(124) 143 

BALANCE 


NOTE 


4,7 


4,7 


MIO. KR. 
AKTIVER 


LANGFRISTEDE AKTIVER 
IMMATERIELLE AKTIVER 
Goodwill 

Ibrugtagne udviklingsprojekter 
Øvrige immaterielle aktiver 
Igangværende udviklingsprojekter 


IMMATERIELLE AKTIVER I ALT 


MATERIELLE AKTIVER 

Grunde og bygninger 

Indretning af lejede lokaler 

Tekniske anlæg og maskiner 

Driftsmateriel og inventar 

Materielle aktiver under opbygning og forudbetalinger 


MATERIELLE AKTIVER I ALT 


FINANSIELLE AKTIVER 
Kapitalandele i associerede virksomheder og joint ventures 
Andre værdipapirer og tilgodehavender 


FINANSIELLE AKTIVER I ALT 
LANGFRISTEDE AKTIVER I ALT 


KORTFRISTEDE AKTIVER 
AKTIVER BESTEMT FOR SALG 


VAREBEHOLDNINGER 


TILGODEHAVENDER 

Tilgodehavender fra salg 

Tilgodehavender hos tilknyttede virksomheder 
Tilgodehavende skat 

Andre tilgodehavender 
Periodeafgrænsningsposter 


TILGODEHAVENDER I ALT 
LIKVIDER 
KORTFRISTEDE AKTIVER I ALT 


AKTIVER I ALT 


31. DEC. 2012 


31. DEC. 2011 

BALANCE 


NOTE 


MIO. KR. 
EGENKAPITAL OG FORPLIGTELSER 


EGENKAPITAL 
Aktiekapital 
Overført resultat 
Foreslået udbytte 


EGENKAPITAL I ALT 


LANGFRISTEDE FORPLIGTELSER 
Udskudt skat 

Andre hensatte forpligtelser 

Gæld til realkreditinstitutter 

Anden langfristet gæld 


LANGFRISTEDE FORPLIGTELSER I ALT 


KORTFRISTEDE FORPLIGTELSER 
Andre hensatte forpligtelser 

Gæld til andre kreditinstitutter 
Modtagne forudbetalinger fra kunder 
Leverandørgæld 

Gæld til tilknyttede virksomheder 
Gæld til associerede virksomheder 
Anden gæld 
Periodeafgrænsningsposter 


KORTFRISTEDE FORPLIGTELSER I ALT 
FORPLIGTELSER I ALT 


EGENKAPITAL OG FORPLIGTELSER I ALT 


Anvendt regnskabspraksis 
Regnskabsmæssige skøn og vurderinger 
Segmentoplysninger 

Køb af virksomheder 
Eventualforpligtelser og eventualaktiver 
Nærtstående parter 

Efterfølgende begivenheder 


31. DEC. 2012 


31. DEC. 2011 

EGENKAPITALOPGØRELSE 


OVER- 
AKTIE- FØRT 
MIO. KR. KAPITAL RESULTAT 
Egenkapital pr. 1. januar 2011 500 3.143 
Totalindkomst for året 143 
Køb af minoritetsaktier i Transportgruppen A/S (14) 
Afvikling af minoritetsaktier i Transportgruppen A/S 10 
Netto vedr. køb af minoritetsaktier (4) 
Udbetalt udbytte 
Udbytte af egne aktier 4 
Foreslået udbytte (400) 
EGENKAPITAL PR. 31. DECEMBER 2011 500 2.886 
Egenkapital pr. 1. januar 2012 500 2.886 
Totalindkomst for året (124) 
Udbetalt udbytte 
Udbytte af egne aktier 3 
Foreslået udbytte (500) 
EGENKAPITAL PR. 31. DECEMBER 2012 500 2.265 


FORE- 
SLÅET 
UDBYTTE 


830 


IALT 
4.473 


143 


MINO- 
RITETS- 
INTER- 
ESSER 


10 


EGEN- 
KAPITAL 
IALT 


4.483 

PENGESTRØMSOPGØRELSE 


MIO. KR. 
Resultat før skat 


Reguleringer for ikke likviditetspåvirkende driftsposter: 

Afskrivninger, amortiseringer og nedskrivninger for værdiforringelse 
Andel i resultat af associerede virksomheder og joint ventures i øvrigt 
Forøgelse (Reduktion) af hensatte forpligtelser 

Tab ved salg af anlægsaktiver 

Fortjeneste ved salg af aktiver bestemt for salg 

Finansielle indtægter og omkostninger 

Øvrige reguleringer 


PENGESTRØM FRA PRIMÆR DRIFT FØR ÆNDRING I DRIFTSKAPITAL 


Ændring i driftskapital: 
Ændring i tilgodehavender og varebeholdninger 
Ændring i leverandører og anden gæld 


PENGESTRØM FRA PRIMÆR DRIFT 


Renteindbetalinger 
Renteudbetalinger 
Betalt selskabsskat (netto) 


PENGESTRØM FRA DRIFTSAKTIVITETER 


Køb af immaterielle og materielle aktiver 

Salg af materielle aktiver 

Køb af kapitalandele i associerede virksomheder 
Køb af minoritetsaktier i Transportgruppen A/S 
Udlån til tilknyttede virksomheder 

Værdipapirer mv. 

Modtagne udbytter fra associerede virksomheder 


PENGESTRØM FRA INVESTERINGSAKTIVITETER 
Optagelse af rentebærende gæld 


Nettoafdrag på gæld til realkreditinstitutter og kreditinstitutter samt obligationsgæld 
Udbetalt udbytte 


PENGESTRØM FRA FINANSIERINGSAKTIVITETER 


Årets pengestrøm 
Likvider, primo 


LIKVIDER, ULTIMO 


Likvider ultimo kan specificeres som: 
Kassebeholdninger og bankbeholdninger 


| ALT 


104 


104 


109 


109 

NOTER TIL ÅRSREGNSKABSMEDDELELSEN 


1. ANVENDT REGNSKABSPRAKSIS 
Årsrapporten for Post Danmark-koncernen for 2012 er aflagt i overensstemmelse med de internationale regnskabsstandarder 
(IFRS), som godkendt af EU, samt de yderligere danske oplysningskrav til årsrapporter i henhold til årsregnskabsloven. 


De yderligere danske oplysningskrav fremgår af IFRS-bekendtgørelsen udstedt i henhold til årsregnskabsloven. 
Årsrapporten for 2012 indeholder den fulde beskrivelse af anvendt regnskabspraksis. 
Årsrapporten for 2012 præsenteres i mio. kr. 


Post Danmark har med virkning fra 1. januar 2012 implementeret ændringerne til IAS 12 ”Indkomstskatter”, ændringerne til 
IFRS 1 ”Førstegangsanvendelse af IFRS” samt ændringerne til IFRS 7 ”Præsentation af finansielle instrumenter”. 


De nye og ændrede regnskabsstandarder samt fortolkningsbidrag har ikke haft indvirkning på årsrapporten. 


Bortset fra implementeringen af ovennævnte standarder og fortolkningsbidrag er den anvendte regnskabspraksis uændret i 
forhold til tidligere år. 


2. REGNSKABSMÆSSIGE SKØN OG VURDERINGER 

Udarbejdelsen af årsrapporter kræver, at ledelsen foretager regnskabsmæssige skøn og estimater, som påvirker anvendelsen 
af regnskabspraksis og indregnede aktiver, forpligtelser, indtægter og omkostninger. Faktiske resultater kan afvige fra disse 
skøn. 


De væsentligste skøn, som ledelsen foretager ved anvendelse af koncernens regnskabspraksis og den væsentlige 
skønsmæssige usikkerhed forbundet hermed, er beskrevet i årsrapporten 2012. Der henvises hertil. 


3. SEGMENTOPLYSNINGER 
I Post Danmarks ledelsesrapportering indgår der ikke segmenter, idet der i høj grad er tale om samproduktion af produkterne. 
Som følge heraf rapporteres der ikke segmentoplysninger. 


4. KØB OG SALG AF ANLÆGSAKTIVER 
I regnskabsåret 2012 har koncernen haft en tilgang på immaterielle og materielle anlægsaktiver på 387 mio. kr. og en afgang på 
73 mio. kr. 

5. AKTIVER BESTEMT FOR SALG 


Aktiver bestemt for salg (ejendomme) specificeres således: 


REGNSKABSMÆSSIG 
MIO. KR. KOSTPRIS AKK. AFSKRIVNINGER VÆRDI 
Saldo pr. 1. januar 2012 189 72 117 
Korrektion af åbningssaldo (6) (6) = 
Overført til salg i året 177 69 108 
Solgt i året (58) (19) (39) 
Periodens nedskrivninger - 4 (4) 
Saldo pr. 31. december 2012 302 120 182 
Indregnet fortjeneste af solgte ejendomme: 
Salgssummer i alt, netto 66 
Regnskabsmæssig værdi (39) 
Regnskabsmæssig fortjeneste 27 


Aktiver klassificeres som bestemt for salg, når deres regnskabsmæssige værdi primært vil blive genvundet gennem salg inden 
for 12 måneder i henhold til en formel plan frem for gennem fortsat anvendelse. 


6. KØB AF VIRKSOMHEDER 


Med virkning pr. 1. januar 2013 har Post Danmark erhvervet aktierne i selskabet Distribution Service A/S. 


7. NEDSKRIVNINGSTEST 
Ledelsen har pr. 31. december 2012 undersøgt, om der er indikation af værdiforringelse af koncernens aktiver. På baggrund af 
disse undersøgelser er der ikke konstateret behov for nedskrivning af koncernens aktiver. 


8. SKAT AF ÅRETS RESULTAT 


Koncernens samlede skat af årets resultat udgør (28) mio. kr., hvilket svarer til en effektiv skattesats på 18 pct. 


9. ANDRE HENSATTE FORPLIGTELSER 

Andre hensatte forpligtelser er steget med 57 mio. kr. primært som følge af en stigning i hensættelser til fratrædelser i 
forbindelse med ændringer i organisationen. Herudover er der ikke sket væsentlige ændringer i hensatte forpligtelser siden 
årsrapporten for 2011. 


10. EVENTUALFORPLIGTELSER OG EVENTUALAKTIVER 

En konkurrenceretlig sag mod Post Danmark A/S om et påstået konkurrenceretligt misbrug af en dominerende stilling på 
markedet for adresseløse forsendelser ved anvendelse af selektivt lave priser tilbage i 2003-2004 er - efter præjudiciel 
forelæggelse for EU-domstolen - afgjort ved Højesterets dom af 15. februar 2013 i Post Danmark A/S" favør. En konkurrent har i 
tilknytning til den nævnte sag tidligere indtalt et erstatningskrav ved domstolene mod Post Danmark A/S på 109 mio. kr. Østre 
Landsret har i denne sag ved dom af 20. maj 2009 pålagt Post Danmark A/S at betale erstatning til konkurrenten med 75 mio. 
kr. + 4 mio. kr i sagsomkostninger, hvortil kommer påløbne renter. Denne dom er af Post Danmark A/S anket til Højesteret. Efter 
Post Danmarks opfattelse er konsekvensen af Højesteretsdommen af 15. februar 2013, at erstatningssagen ved Højesteret vil 
blive vundet af Post Danmark A/S, idet Post Danmark A/S vil blive frifundet. 


Post Danmark har ved Landsskatteretten fået medhold i koncernens tilbagesøgning af moms vedrørende visse omkostninger 
knyttet til Post Danmarks momspligtige virksomhed. 


Herudover er der ikke sket væsentlige ændringer i eventualforpligtelser og eventualaktiver siden årsrapporten for 2011. 


11. NÆRTSTÅENDE PARTER 


Der henvises til Post Danmarks årsrapport for 2012, hvor der er redegjort for transaktioner med nærtstående parter. 

12. EFTERFØLGENDE BEGIVENHEDER 
Den 15. februar 2013 har Højesteret i en sag mod Konkurrencerådet frifundet Post Danmark for i 2003 - 2004 at have misbrugt 


sin dominerende stilling på markedet for adresseløse forsendelser ved anvendelse af selektivt lave priser som omtalt i note 10. 


Der er ikke efter årsafslutningen indtruffet hændelser af betydning for koncernregnskabet for 2012. 

